Afstöðu félagsins til bótaskyldu getur tjónþoli eða annar sá sem á hagsmuna að gæta skotið til eftirtalinna úrskurðarnefnda . Tjónanefnd vátryggingafélaganna Tjónanefnd vátryggingafélaganna starfar á vegum Samtaka fjármálafyrirtækja ( SFF ) og fjallar eingöngu um ágreining er varðar sakarskiptingu í árekstrum . Sá sem er ósammála niðurstöðu félagsins um bótaskyldu eða sakarskiptingu getur þannig skotið málum til nefndarinnar , sem fundar einu sinni í viku og tekur málsmeðferð jafnan 1 - 2 vikur . Úrskurðarnefnd í vátryggingamálum Neytendur geta einnig skotið máli sínu til úrskurðarnefndar í vátryggingamálum , ýmist beint eða að undangenginni niðurstöðu tjónanefndar vátryggingarfélaganna . Sú nefnd er skipuð þremur löglærðum nefndarmönnum sem eru tilnefndir af Viðskiptaráðuneytinu , Neytendasamtökunum og SFF . Þegar máli er skotið til nefndarinnar skal fylla út málskotseyðublað og senda það til nefndarinnar ásamt öðrum gögnum málsins . Nefndin er til húsa hjá Fjármálaeftirlitinu , Höfðatúni 2 , 105 Reykjavík . Málskotseyðublaðið og nánari upplýsingar má finna á vef Fjármálaeftirlitsins .